Diari Oficial de la Generalitat Valenciana


Sumari del DOGV 1472, del 29-01-1991 (1991/820091)

DECRET 16/1991, de 21 de gener, del Consell de la Generalitat Valenciana, sobre liquidació de les Cambres Oficials de la Propietat Urbana.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/01/21/16/dof/vci/html**

### Dades del document

Número de DOGV
:   1472

Data del DOGV
:   29-01-1991

Secció del DOGV
:   DISPOSICIONS GENERALS

Número del document
:   1991/820091


Data del document
:   21-01-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 16/1991, de 21 de gener, del Consell de la Generalitat Valenciana, sobre liquidació de les cambres oficials de la propietat urbana.  
Pel Reial Decret 2050/1983, de 29 de juny, es transfereixen a la Generalitat Valenciana les funcions en matèria de cambres oficials de la propietat urbana.  
La disposició final desena de la Llei de Pressupostos Generals de l'Estat per a 1990 estableix un règim transitori per a les cambres oficials de la propietat urbana fins que no es dicten les normes jurídiques procedents de cara a la liquidació d'aquestes.  
En conseqüència, amb aquest decret finalitza el període transitori previst i es regula el procediment per a la liquidació de les cambres, mitjançant la constitució d'una comissió liquidadora composta per membres de les administracions autonòmiques que hi intervenen i que tenen com a funció la substitució de les juntes de govern, que resten suprimides, i l'arbitri de les mesures necessàries en relació amb el que estableixen els apartats a) i b) de la disposició final desena.  
En atenció d'aquests motius, d'acord amb el que preveu el Reial Decret 2050/1983, de 29 de juny, i la Llei de Pressupostos Generals de l'Estat per a 1990, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la sessió del dia 21 de gener de 1991,  
DECRETE:  
Article primer  
Una vegada suprimides les cambres oficials de la propietat urbana com a corporacions de dret públic per la Llei de Pressupostos Generals de l'Estat per a 1990, s'inicia el procés de liquidació d'aquestes que es regirà segons el que disposa aquest decret.  
Article segon  
1. El procés de la liquidació de les cambres oficials de la propietat urbana, que finalitza amb el règim transitori establert pel número 3 de la disposició final desena de la Llei de Pressupostos Generals de l?Estat per a 1990, es durà a terme per una Comissió Liquidadora. Són suprimides les juntes de govern.  
2. La comissió liquidadora estarà composta en cada cambra pel representant de la Conselleria d'Obres Públiques, Urbanisme i Transports i l?Interventor Delegat, tots dos designats d'acord amb el Decret 134/1990, de 23 de juliol, del Consell de la Generalitat Valenciana.  
3. Així mateix, actuarà com a secretari de la comissió liquidadora el que exerceix també aquesta funció en el Consell assessor.  
4. El Consell assessor, la constitució del qual recull l'article 3 del Decret 134/1990, de 23 de juliol, del Consell de la Generalitat Valenciana, continuarà exercint com a òrgan de suport de la comissió liquidadora en l?exercici de les funcions que li són atribuïdes per aquest decret.  
Article tercer  
1. La comissió liquidadora elaborarà l?inventari dels béns i drets que constitueixen el patrimoni de les cambres, redactarà un informe en aquesta matèria i formularà la corresponent proposta als òrgans de la Generalitat Valenciana a què pertoque.  
2. Així mateix, la comissió liquidadora elevarà als òrgans corresponents la proposta sobre la integració en la Generalitat Valenciana del personal de les cambres.  
DISPOSICIO TRANSITORIA  
Durant el període de la liquidació, les cambres oficials de la propietat urbana continuaran prestant únicament les funcions d'assessorament en matèria de propietat immobiliària.  
Una vegada liquidades les cambres, aquestes funcions seran assumides pels serveis territorials d'arquitectura i habitatge de la Conselleria d'Obres Públiques, Urbanisme i Transports.  
DISPOSICIONS FINALS  
Primera  
El Conseller d'Obres Públiques, Urbanisme i Transports podrà dictar les ordres que considere oportunes per al desplegament d'aquest decret.  
Segona  
Aquest decret vigeix l?endemà de la publicació en el Diari Oficial de la Generalitat Valenciana.  
València, 21 de gener de 1991,.  
El President de la General JOAN LERMA I BLASCO  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI